Dapchi: Iyayen yan matan da aka sace sun mamaye birnin Abuja ▷ NAIJA.NG
Dapchi: Iyayen yan matan da aka sace sun mamaye birnin Abuja
Iyayen 'yan matan nan su 110 da wadanda ake kyautata zaton 'yan Boko Haram ne suka sace su a garin Dapchi na jihar Yobe sun tura wakillai zuwa birnin tarayya Abuja domin matsa lamba ga gwamnatin tarayya wajen ganin an kwato masu 'ya 'yan su.
Mun samu dai cewa Sakataren kungiyar iyayen mai suna Bukar Kachalla ne ya bayyana hakan ga manema labarai yayin da suke kokarin ganin sun zauna tare da hadewa da shugabannin gangamin nan dake fafutukar ganin an sako 'yan matan Chibok.
KU KARANTA: Dalilin da yasa aka ba da belin Maryam Sanda
NAIJ.com ta samu haka zalika cewa wakillan kungiyar iyayen 'yan matan sun kuma kai koken su ga 'yan majalisar tarayya inda suka bukaci su tursasawa gwamnatin shugaba Buhari din wajen ganin ya jagoranci sako masu 'ya'ya.
A wani labarin kuma, Rahotannin da muke samu daga majiyoyin mu na nuni da cewa 'yan kungiyar nan ta 'yan uwa musulmi watau Islamic Movement of Nigeria, IMN a turance da aka fi sani da 'yan shi'a sun fita sun tattare wasu manyan hanyoyin garin Abuja suna zanga-zangar neman a sakar masu shugaba.
Mun samu haka zalika cewa zanga-zangar ta su da suke cigaba da yi a saman manyan titunan babbar birnin kasar ta jawo cunkoson ababen hawa sosai inda hakan ne ma ya sanya wasu masu motoci canza hanya.
Npower registration Nigerian navy salary The richest artist in Nigeria Highest currency in Africa NPower recruitment